**meghívó**

**Budapest Főváros II. Kerületi Önkormányzat Képviselő-testületének**

Közoktatási, Közművelődési, Sport, Egészségügyi Szociális és Lakásügyi Bizottsága



A Közoktatási, Közművelődési, Sport, Egészségügyi, Szociális és Lakásügyi Bizottság rendkívüli ülésére

**2023. február 14. 15.00 óra**

Helyszín

Budapest II. Kerületi Polgármesteri Hivatal (1024 Bp. Mechwart liget 1.)

**NAGY TÁRGYALÓ**

Tervezett napirend:

1.A Budapest Főváros II.Kerületi Önkormányzat 2023. évi költségvetési tervezetének véleményezése

2.Javaslat a Bizottság 5/2023.(I.24.) határozatának módosítására

3.Javaslat a Csináld Magad Társadalom pályázati program értékelő és utógondozó rendezvényének megszervezésére

4.Lajos utcai lakáspályázat (zárt)

5.Létfenntartási támogatás méltányosságból történő megállapítása (zárt)

6.Egyebek

Budapest, 2023. február 9.

Kiss Roland sk.

a bizottság elnöke

**E L Ő T E R J E S Z T É S**

**a Közoktatási, Közművelődési, Sport, Egészségügyi, Szociális és Lakásügyi Bizottság**

**2023. február 14-ei ülésére**

**Tárgy:**  Javaslat a Bizottság 5/2023.(I.24.) határozatának módosítására

A napirend tárgyalása zárt ülést nem igényel.

**Tisztelt Bizottság !**

A Bizottság 2023. január 24-ei ülésén tárgyalta és hozott döntést a II. kerületi bölcsődék és az óvodák nyári zárva tartásáról.

A bölcsődék esetében a határozati javaslat szövegébe – adminisztrációs tévedés miatt – a tavalyi év nyári zárás időpontjai kerültek.

Jelen előterjesztéssel ezt kívánjuk korrigálni, javasoljuk az 5/2023.(I.24.) határozat visszavonását, és a helyes dátumokkal új határozat meghozatalát.

(Megjegyezni kívánjuk, hogy a szülők előzetes tájékoztatása - bizottsági határozat közlése nélkül - a helyes időponttal megtörtént, a bizottság döntését követően az „új” határozat számának megjelölésével kerül az intézmény honlapjára.)

H a t á r o z a t i j a v a s l a t o k

1,) A Közoktatási, Közművelődési, Sport és Informatikai Bizottság úgy dönt, hogy az 5/2023.(I.24.) határozatát visszavonja.

**Felelős**: Bizottság elnök

**Határidő**: azonnal

*A határozat elfogadásához egyszerű többségű szavazás szükséges.*

2. A Közoktatási, Közművelődési, Sport, Egészségügyi, Szociális és Lakásügyi Bizottság a

Képviselő-testület Szervezeti és Működési Szabályzatáról szóló 13/1992.(VII.1.) Budapest Főváros II. Kerületi Önkormányzat Képviselő-testületének önkormányzati rendelete 11. melléklet 6.1.5 pontja alapján úgy dönt, hogy az Egyesített Bölcsődék nyári nyitvatartási rendjét az alábbiak szerint szabályozza:

**Június 19 - július 21-ig**  Hűvösvölgyi Bölcsőde

Pasaréti Bölcsőde

Budagyöngye Bölcsőde

**Nyitás: július 24-én**

**Július 24 - augusztus 25-ig** Varsányi Bölcsőde

Hidegkúti Bölcsőde

Törökméz Bölcsőde

**Nyitás: augusztus 28-án**

**Varsányi bölcsőde zárása alatt** ügyeletet tart a Budagyöngye bölcsőde,

**Budagyöngye bölcsőde zárása alatt** ügyeletet tart a Varsányi bölcsőde,

**Hidegkúti bölcsőde zárása alatt** ügyeletet tart a Hűvösvölgyi bölcsőde,

**Hűvösvölgyi bölcsőde zárása alatt** ügyeletet tart a Hidegkúti bölcsőde,

**Törökméz bölcsőde zárása alatt** ügyeletet tart a Pasaréti bölcsőde,

**Pasaréti bölcsőde zárása alatt** ügyeletet tart a Törökméz bölcsőde.

Az Egyesített Bölcsődék a nyári zárásán kívüli időszakban teljes nyitva tartással, hétfőtől péntekig, a házirendben jóváhagyott napi nyitvatartási időben működnek.

**Felelős**: Bizottság elnök

**Határidő**: azonnal

*A határozat elfogadásához egyszerű többségű szavazás szükséges.*

B u d a p e s t, 2023. február 6.

Ötvös Zoltán

osztályvezető

**Tisztelt Bizottság!**

A KKSEB által a 2022. évben kiírt Csináld Magad Társadalom lakossági közösségépítő pályázat első évadának lezárásaként fontos a tapasztalatok összegzése.

A pályázati program részvételi célkitűzéseivel összhangban, célszerű a program értékelését az érintettek bevonásával megvalósítani. Ilyen módon az Önkormányzat közvetlenül értesülhet a programban résztvevők, a program iránt érdeklődők, és kimondottan a nyertes pályázati ötleteket megvalósítók tapasztalatairól.

Lehetőség nyílik visszajelzéseik mérlegelésére a pályázati program fejlesztésének céljából, és egyúttal a kétoldali, építő eszmecserére a pályázatkezelői, valamint kiírói oldal- és a résztvevői oldal között.

Javaslom ezért hogy a T. Bizottság fenti célkitűzéssel szervezzen egy vezetett értékelő beszélgetést és foglalkozást, melyre meghívja a 2022. évi Csináld Magad Társadalom pályázati programjának lakossági résztvevőit.

Kérem a T. Bizottságot javaslatom elfogadására.

**HATÁROZATI JAVASLAT**

A KKSE Bizottság a Csináld Magad Társadalom pályázati program értékelése céljából, az aktív tapasztalatcsere elősegítése érdekében vezetett beszélgetést és foglalkozást szervez, melyre meghívja a pályázati program lakossági résztvevőit.

A rendezvény időpontjául ….. napját jelöli ki.

A Bizottság felkéri az illetékeseket a szükséges intézkedések megtételére, és az Önkormányzat épületében megfelelő helyszín biztosításra.

Budapest, 2023.2.8.

Juhász Veronika

képviselő